Orice copil  
de George Tarnea  
Orice copil are un nume,  
Orice copil are o zi,  
Lumina lui aprinsa-n lume  
De noapte ne-ar putea pazi.  
  
Orice copil are o tara,  
Orice copil are parinti,  
Descoperind din vara-n vara  
Alt joc al pasilor cuminti.  
  
Orice copil are o cale,  
Orice copil are un gand,  
Calatorind pe cer la vale  
Si printre spini din cand in cand.  
  
Orice copil are un leagan,  
Orice copil crede-n povesti,  
Adapostind o lume-ntreaga-n  
Curatii ochi copilaresti.  
  
Orice copil are o mare  
Pe care-si poarta barca lui,  
Dar nu se-asteapta sa coboare  
La tarmul marii nimanui.  
  
Orice copil se poate face  
Si floare si paun si cerb,  
Silabisind cuvantul pace  
Pe limba fiecarui verb.  
  
Orice copil are sub gene  
Si stropi de roua si ghetari,  
Hraniti din legile viclene  
Din jocul unor oameni mari.  
  
Orice copil reface-n minte  
Destinul primului cuvant,  
Putand sa stranga in cuvinte  
Lumina-intregului pamant.  
  
Orice copil e o MINUNE  
Irepetabila precum   
Ivirea zilei din genune  
Si focul soarelui din scrum.