Barbatul si femeia in viziunea Sf. Ioan Gura de Aur

DAVID C. FORD

Dumnezeu a lasat atractia fizica intre barbat si femeie, pentru ca ea sa exprime, mai presus de orice, insotirea dintre ei si sa duca la savarsirea acesteia, indiferent daca din ea vor rezulta sau nu prunci:

*“Pruncii sunt o punte care il leaga pe tata de mama, astfel incat cei trei devin una. Dar sa presupunem ca nu au nici un copil, atunci, cei doi nu mai sunt una? Ba da, odata ce impreunarea lor se rasfrange asupra relatiei lor trupesti si devin una, aidoma parfumului amestecat cu pomada.”*

Dorinta trupeasca, buna in sine, poate fi folosita gresit uneori:

*“Prin urmare, desfranatul nu este singurul spurcat, ci altii, mai mult decat acesta, cu osebire cel care comite adulter. Dar amandoi sunt spurcati, nu din cauza impreunarii trupesti – pentru ca potrivit unui astfel de rationament, ar insemna ca cel care traieste cu femeia lui este un spurcat, ci din cauza nelegiuirii si neinfranarii acestei insotiri, dar si raul facut aproapelui. Desfranatul nu este spurcat din cauza circumstantelor in care se produce aceasta, pentru ca el ii face rau femeii, sau isi fac rau unul altuia mai multi, impartind o femeie si incalcand legile firii.”*

Sa observam ca Sf. Ioan Gura de Aur nu eticheteaza relatiile adulterine drept o intinare trupeasca, ci sugereaza insa ca raul consta in folosirea gresita a unui lucru bun in sine (de remarcat, de asemenea, grija sa fata de suferinta provocata altora de adulter – mai ales femeii, in acest caz). Folosirea gresita rezulta din alegerea unui mod pacatos de viata si din cedarea in fata imboldului de a pacatui, care intineaza viata si vointa omului:

*“Cu toate acestea, toate-s curate. Dumnezeu nu a creat nimic intinat in sine, caci nimic nu e intinat in sine, ci numai pacatul, care coboara in suflet si-l pangareste. Cand sufletul este necurat, pe toate le vede spurcate. Prin urmare, o excesiva paza a simturilor nu e un semn al puritatii; puritatea inseamna a fi indraznet in toate lucrurile. Totusi nu este bine sa poftesti prea multe, pentru ca aceasta izvoraste dintr-o fire lacoma si nesatula.”*

*“Pacatul tine mai degraba de violenta decat de necesitate. Caci Dumnezeu ne-a inzestrat cu farmec, ca sa ne iubim intre noi. Nu invinui atractia trupeasca [pentru gandurile si faptele tale pacatoase], care a fost creata in scopul casatoriei si al zamislirii de prunci, iar nu in scopul de a comite adulter si desfranare. Nu este pacat ceea ce apare ca urmare a nevoilor firesti; orice pacat isi are radacina in patima. Dumnezeu nu a creat omul pentru ca acesta sa simta nevoia de a pacatui, deoarece, daca asa ar fi stat lucrurile, atunci nu ar fi existat pedeapsa.”*

Binefacerile relatiilor intime din cadrul casatorie sunt subliniate de Sf. Ioan Hrisostom in urmatorul fragment, in care il mustra pe cel care se abtine de la a veni la Biserica sa se roage dupa ce a intretinut relatii intime cu sotia sa, dar nu ezita sa se roage in Biserica dupa ce s-a facut vinovat de a-i fi vorbit de rau pe semenii lui:

*“Cum indraznesti sa nu vii la rugaciune dupa ce te-ai bucurat de insotirea cu femeia ta, desi nu e nimic rau in asta? Si cum poti sa-ti ridici mainile la rugaciune dupa ce ai defaimat cu obraznicie pe cineva, ceea ce atrage dupa sine nimic mai putin decat iadul, sau inainte de a te fi curatit bine de acest pacat? Ci spune-mi, cum de nu te cutremura asa ceva? Nu l-ai auzit pe Apostol spunand: <<Cinstita sa fie nunta intru toate si patul nespurcat>>?*